ביוטיוב אפשר למצוא פארודיות-ראפ פחות או יותר על כל דבר. לכתוב כמה שורות בחרוזים על סרט/סדרה/תופעה תרבותית כלשהי זה נורא קל, ורובם די עלובים. רק שהראפ הספציפי הזה ממש מצחיק.
(זהירות, ספוילרים ל"האביר האפל").
I need you to help explain the plot to Batman.
באמת יש בו בעיות, אבל עדיף לראות עם התרגום, זה עוזר להבין יותר טוב כי הם מדברים ממש מהר. בתור אחד שמבין אנגלית סבבה אני יכול להגיד שהבנתי טוב יותר עם התרגום, וגם הצלחתי לזהות את הבעיות שבו אז בכל מקרה הוא עדיף. שלא לדבר שיש פה כאלה שכמעט ולא מבינים אנגלית, שזה ממש יעזור להם. בכל מקרה סער ממש תודה.
אהבתי במיוחד את הדמות של אלפרד בסרטון, שהייתה משעשעת ונחמדה כזאת. הג'וקר נראה טוב פה!
גם נחמד שאשכרה יש לראפ פה תוכן וזה לא סתם קשקושים בחרוזים כמו רוב הראפים.
גם להארי פוטר יש כמה נחמדים, אבל זה לא כל כך קשור.
במובן שלהארי פוטר האחרון גם כן נערכה חגיגה כזו של שבוע.
ברור למה לושיוס מרגיש שמערכת ההאזנה היא הגזמה מסוכנת, וגם די ברור הערך של העברת האשמה לבאטמן על פני הארוי דנט (למרות שנותנים כאן משקל קצת כבד לסמלים על פני תועלת).
חשבתי על הסרט אתמול והגעתי למסקנה שהחור הכי גדול שלו הוא השם – מנסים לשכנע אותנו שיש משהו "אפל" בבאטמן, בעוד הוא נשאר נקי וטהור במעשיו באופן שיכול ממש להיחשב כמוגזם (אם מתייחסים לסצינת האופנוע או ללקיחת האשמה בסיום). אז נכון שהוא מצטייר כ"אפל" בעיני תושבי גותהם – אבל קיוויתי לראות טישטוש, אפילו קל, במוסר שלו בפועל.
זו עיקר הבעיה שלי עם האביר האפל ועם נולאן.
כן, זה אחלה סרט שזורם וסבבה והכל, אבל אין שום נפילה במוסר שלו והגבול בין טוב ורע הוא מוחלט ובולט כמו המסרים של וול-אי.
איפה חוסר הידיעה של 'ממנטו', מי הטוב ומי הרע? איפה התחכום של ה'יוקרה' בדמויות אמינות ומניעים פנימיים ואפלים?
סצינת האופנוע היא הסצינה שבצפייה השנייה שלי הפסקתי לקחת את הסרט ברצינות. הנבל האכזרי הזה, שאחראי על הרג ותופת של מאות אם לא אלפי בני אדם עומד מולך ומבקש ממך להרוג אותו, ואתה חס עליו!? כי זה יוכיח את הטענה שלו? הרי זו הסיבה מלכתחילה שבאטמן נולד, מרגש הנקמה ומהרצון לפגוע בפשע בשיטה שלו (פחד). אם אני הייתי באטמן הייתי הורג את הג'וקר ותולה אותו במרכז גות'האם, ובואו נראה מי הגבר שעכשיו יתעסק שוב עם באטמן.
Nillie, זוהר אורבך, אדון האופל ?
(מקווה שייצא לי לצפות בו ובקודמו שוב לפני הסרט החדש), אבל אין שם קטע של חתירה לתפוס את הג'וקר בריא ושלם ולהביא אותו למשפט צדק וכו'? כי אם כן, זה לא ערך מקובל בסרטים ובחיי היום-יום?
וגיליתי ששתי הסצינות שהשאירו לי טעם רע של "זה לכאורה אפל, אבל כולם יוצאים זכים ונקיים" – סצינת האופנוע וסצינת המעבורות – עשויים בצורה יותר טובה ופחות מכעיסה ממה שזכרתי. ועדיין, שתי הסצינות האלו השאירו לי קצת טעם רע.
ועל זה נאמר – חכם יוצא מצרה שפיקח לא נכנס אליה. כלומר, נולאן יצא מהסיטואציות הבלתי אפשריות האלו בצורה הטובה ביותר (מתוך הנחה שהוא לא יכול להרשות לעצמו להרוג את הג'וקר או לפוצץ את המעבורת). אבל אם הוא היה נמנע מהם, התחושה שלי לגבי הסרט (העדיין מצויין) הייתה יותר טובה.
הארווי דנט מייצג את הגישה שאתה מחפש.
הארווי מייצג את הנפילה במוסר והמעבר בין טוב לרע, כמו כן שהוא מהווה אזהרה לגבי באטמן.
במשך רוב הסרט, באטמן ממשיך להתייחס אל הג'וקר כאל עוד אחד מהפושעים הרגילים שלו. גם בסצינת האופנוע, בה הוא ממשיך לנסות ולפגוע בו בדרך היחידה שהוא מכיר- הפחד. באטמן מסרב להרוג ומקווה שבאמצעות החדרת פחד לאוייבים שלו, הוא יצליח למנוע מהם לפעול. אבל, ברגע שהוא רואה שהג'וקר לא מפחד ממנו ואפילו מחכה לפגיעה, באטמן מאבד כיוון, לא יודע מה לעשות ונופל. עד סוף הסרט, באטמן וג'וקר מסרבים להכנע אחד לשני. הג'וקר ממשיך לא לפחד מבאטמן, ובאטמן מסרב לוותר על העמדה המוסרית שלו, כדי להבדיל אותו מהפושעים.
הנקודה הזו מקבלת חיזוק אח"כ, כאשר דנט נופל למלכודת של הג'וקר, ומסכים לעשות מה שבאטמן לא מוכן לעשות, ומייד נופל מעמדת הצדק המוסרי, ומתחיל להרוג שוטרים מושחטים ואת ראש המאפייה, עד לרגע השפל שבו הוא מאיים על הבן הקטן של גורדון. זה השפל שבאטמן פחד ליפול אליו ע"י רצח הג'וקר.
אורון ל., SHABOOFI ?
במרבית הסרט אין לך ספק שהוא טוב ומוסרי, ואחרי השיחה עם הג'וקר הוא נהיה לחלוטין מרושע ונקמני. זה אולי הגיוני עלילתית בהתחשב בטראומה שהוא עבר, אבל אין כאן טשטוש מוסרי – יש כאן חציית גבול מהירה וברורה.
ואם כבר הזכירו טשטוש מוסרי בסרטיו של נולאן – אינסומניה זאת אולי הדוגמא הטובה ביותר – הגיבור עושה מעשה שהוא ספק פשע/ספק תאונה (יש לו מניע טוב לפשע, ותירוץ טוב למה זאת תאונה) – ונראה שגם הוא עצמו מתקשה להחליט מה באמת קרה. ובזמן שהוא מנסה להתחמק אל תוך האפלה, הוא מוצף כל הזמן באור בלתי פוסק ומטריד שמעורר אי נוחות, שברוב הסרטים מגיעה דווקא מהחושך.
DanielleBN, Jaguar ?
כאשר הוא מגלה שחטפו את רייצ'ל, הוא לוקח את המטורף שעבד עם הג'וקר, ומאיים עליו שיהרוג אותו, עד שבאטמן עוצר אותו. ברור מהקטע שדנט לא היה יורה בו (הוא השתמש במטבע הדו-ראשי), אבל זה בהחלט מראה שהצד הנקמני שלו התחיל לצאת לפני השיחה עם הג'וקר. הג'וקר פשוט דאג להקצין את הצד הזה שבו.
בכל זאת, אני מסכים שהמעבר היה חד מדי יחסית לנולאן.
התכנונים של הג'וקר באמת נראים כאילו הוא יודע בדיוק מה הולך לקרות ומה תהיה התגובה של כל אדם על הפלנטה.
זה נכון גם למגניטו, לג'וקר המקורי ולעוד הרבה נבלי קומיקס. אפשר אולי היה לצפות שנולאן ישבור את הנוסחא – אבל זה היה מאלץ אותו ליצר סצינות הרבה פחות גרנדיוזיות.
כל הזמן מדגיש שאין לו תוכנית ("אני כלב שרודף אחרי מכונית"). הטירוף של הדמות שלו נובע מכך שהמעשים שלו נראים מצד אחד מתוכננים בקפידה ומצד שני מאולתרים וגחמתיים לחלוטין. הוא מספר מראש מה המטרות הבאות שלו ואז מחסל אותם בצורה לא צפויה לחלוטין. הוא משכנע את המאפיה שהוא עובד בשבילם, אבל לגמרי אפשר להאמין שזה רק חלק מתוכנית אדירה שמטרותיה לא ברורות (אפילו לו).
בקיצור, זה חלק ממה שהופך את הדמות הזו לאדירה.
אני פשוט הנחתי שהוא יוצר הזדמנויות. עושה דברים לא קשורים (כמו לשתול במישהו פצצה) וככה יוצר לעצמו סוג של "מאגר" של אופציות, ממנו הוא יכול לשלוף את מה שיעזור לו.
למה "סרט קומיקס" או "קומיקס" מוכרחים להיות מונחים שמייצגים משהו לא רציני או מגוחך? היכרות עם היבט אחד בלבד של מדיום או ז'אנר לא בהכרח מעידה על טבעם.
חוץ מזה, הדיון הסתיים מזמן.
lennie james, תמר, פרבי, הארנב, מָז-שנות-אור, subatoi, Nillie ?
אין לסרטון ממש רלוונטיות עם תוכן של האביר האפל/באטמן מתחיל אבל זה פשוט אינטפנטילי ומצחיק.